CELEX: 62018CN0487
Language: ro
Date: 2018-07-25 00:00:00
Title: Cauza C-487/18: Acțiune introdusă la 25 iulie 2018 – Comisia Europeană/Republica Austria

17.9.2018   
            
            
               RO
            
            
               Jurnalul Oficial al Uniunii Europene
            
            
               C 328/29
            
         
      Acțiune introdusă la 25 iulie 2018 – Comisia Europeană/Republica Austria
      (Cauza C-487/18)
      (2018/C 328/39)
      Limba de procedură: germana
      
         Părțile
      
      
         Reclamantă: Comisia Europeană (reprezentanți: M. Noll-Ehlers, M. Patakia, agent)
      
         Pârâtă: Republica Austria
      
         Concluziile reclamantei
      
      
                  —
               
               
                  să constate că Republica Austria, prin omisiunea de a notifica Comisiei programul său național de gestionare a combustibilului uzat și a deșeurilor radioactive, nu și-a îndeplinit obligațiile care îi revin în temeiul dispozițiilor coroborate ale articolului 15 alineatul (4) și ale articolului 13 alineatul (1) din Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă și în condiții de siguranță a combustibilului uzat și a deșeurilor radioactive (1);
               
            
                  —
               
               
                  obligarea Republicii Austria la plata cheltuielilor de judecată.
               
            
         Motivele și principalele argumente
      
      Pârâta ar fi transmis până în prezent Comisiei doar un proiect de program național. În răspunsurile sale la cererile de informații și la avizul motivat, a afirmat că programul național ar necesita încă adoptarea de către guvernul federal, care nu a intervenit încă. Numai după această adoptare va fi posibilă notificarea programului național. Până în prezent pârâta nu a dat curs respectivelor anunțuri. Ea nu a notificat încă un program național și nu și-a îndeplinit obligațiile care îi revin în temeiul dispozițiilor coroborate ale articolului 15 alineatul (4) și ale articolului 13 alineatul (1) din directiva.
      
         (1)  JO 2011, L 199, p. 48.